stanford-oval/wikipedia huggingface dataset:
Liettuan parlamenttivaalit 2004

Liettuan parlamenttivaalit 2004 järjestettiin Liettuassa 10. ja 24. lokakuuta 2004 kahtena kierroksena. Vaaleissa valittiin 141 edustajaa Liettuan yksikamariseen parlamenttiin. Vaaleissa äänesti n. 1,2 miljoonaa ihmistä, ja äänestysaktiivisuus oli noin 46,1 prosenttia (ensimmäinen kierros).
Tulokset

Paikkajako vaalien jälkeen oli seuraava:
Työväenpuolue: 39 paikkaa
Liettuan sosiaalidemokraattinen puolue-Uusi unioni-Sosiaaliliberaali puolue: 31 paikkaa
Liettuan kristillisdemokraatit: 25 paikkaa
Liberaali ja keskustalainen liitto: 18 paikkaa
Järjestys ja oikeus: 11 paikkaa
Liettuan talonpoikien puolue: 10 paikkaa
Liettuan puolalaisten vaalitoiminta: 2 paikkaa
Lisäksi viisi sitoutumatonta.
Kati Parkkonen

Kati Parkkonen (o.s. Niemeläinen) on suomalainen toimittaja.
Parkkonen on aiemmin toiminut Rytmiradion ja Radio Keski-Suomen toimittajana 1990-luvulla,  MTV3:n uutisankkurina ja Huomenta Suomi -ohjelman juontajana 2004–2005 sekä Ylen uutisankkurina ja Aamu-TV:n juontajana 2005–2006.
Parkkonen on ollut tuottamassa mm. ohjelmia Häntä pystyyn ja Kuorosota. Hän on toiminut myös Kukkaron herraksi -ohjelman juontajana.
Aiheesta muualla

IltaSanomat: Tv-juontaja odottaa esikoistaan (Arkistoitu – Internet Archive)
Lorette

Lorette tarkoittaa seuraavia:
Maantiede > Kanada

L’Ancienne-Lorette, kaupunki Quebecin provinssissa
Lorette, kunnallishallinnoton kylä Manitoban provinssissa
Maantiede > Ranska

Lorette, kunta Ranskassa Loiren departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lorette”, voi hakea sivunnimihaulla, laajalla sivunnimihaulla tai tekstihaulla.
Liettuan parlamenttivaalit 2008

Liettuan parlamenttivaalit 2008 toimitettiin Liettuassa 12. ja 26. lokakuuta 2008. Edustajia valittiin Seimakseen, Liettuan parlamenttiin, 141. Vaaleihin osallistui 16 puoluetta ja 18 sitoutumatonta ehdokasta. Samalla järjestettiin kansanäänestys siitä, pitäisikö Ignalinan ydinvoimalaitosta käyttää siihen asti, kunnes uusi ydinvoimalaitos pystytään rakentamaan. Vaaleissa annettiin n. 800 000 hyväksyttyä ääntä. Äänestysprosentti oli 32,37.
Tulokset

Paikkajako oli seuraava vaalien 2008 molempien kierroksien jälkeen:
Liettuan kristillisdemokraatit: 45 paikkaa
Liettuan sosiaalidemokraattinen puolue: 25 paikkaa
Kansallinen ylösnousemuksen puolue: 16 paikkaa
Järjestys ja oikeus: 15 paikkaa
Liettuan tasavallan liberaalien liike: 11 paikkaa
Työväenpuolue ja nuoriso -liitto: 10 paikkaa
Liberaali ja keskustalainen liitto: 8 paikkaa
Liettuan talonpoikien ja vihreiden liitto: 3 paikkaa
Liettuan puolalaisten vaalitoiminta: 3 paikkaa
Uusi unioni: 1 paikka
Lisäksi neljä sitoutumatonta.
Kauppakeskus Like

| Kauppakeskus Like |
| --- | --- |

Sijainti:  Lielahti, Tampere
Avattu:  24. huhtikuuta 2014
Arkkitehti:  Arkkitehdit A3 Oy
Omistaja:  Keva
Päävuokralaisia:  H&M, Cubus, Lindex, Marimekko, Dressmann, Click Shoes, Instrumentarium, M Room, Puls & Träning, Vihreä Vuohi, Terveystalo sekä Tampereen kaupunki
Kerrospinta-ala:  13 200 m²
Kerrosten määrä:  4
Kävijämäärä:  1,2 Milj. (2020)
Vuosimyynti:  10,2 Milj. (2020)
Pysäköintipaikkoja:  1 200 (sis. viereisen Prisma-hypermarketin parkkipaikat)
Kotisivu
Kauppakeskus Like (aikaisemmin Lielahtikeskus) on vuonna 2014 avattu kauppakeskus Tampereen länsipuolella Lielahden kaupunginosassa. Kauppakeskuksesta on sisäkautta kulkuyhteys viereiseen Prisma-hypermarkettiin.
Keskuksen erityispiirteenä on mainittu, että kaupungin palvelut ja kaupalliset palvelut toimivat samassa rakennuksessa. Kahdessa ensimmäisessä kerroksessa on  muodin, vapaa-ajan ja hyvinvoinnin erikoisliikkeitä sekä kahviloita ja ravintoloita. Kauppakeskuksen ylimpään kerrokseen on keskitetty Tampereen kaupungin julkiset palvelut: kirjasto, terveysasema, hammashoitola, äitiys- ja lastenneuvola sekä ikäihmisten palvelukeskus ja päiväkeskus. Liike- ja palvelutilaa on yhteensä noin 13 200 neliötä. Tilasta on vuokrattu avausvaiheessa noin 90 %.
Lielahtikeskuksen omistaa Keva. Keskuksen kaupallisesta johtamisesta vastaa Realprojekti Oy, joka on osa Ovenia-konsernia.[lähde? ]
Keskuksen rakentaja oli NCC ja arkkitehtitoimisto Arkkitehdit A3 Oy. Rakentaminen alkoi 2012. Hankkeen kokonaisarvo oli noin 50 miljoonaa euroa.
Lielahtikeskukselle haetaan kansainvälisen BREEAM-ympäristöarviointijärjestelmän Very Good -tason sertifikaattia, jollainen hankkeelle on jo myönnetty suunnitteluvaiheen osalta.
Syyskuussa 2020 kauppakeskuksen nimi muuttui Lielahtikeskuksesta muotoon Kauppakeskus Like.
Aiheesta muualla

Kauppakeskus Like
Live in London (Deep Purplen albumi)

| Live in London Deep Purple |
| --- | --- | --- |

Livealbumin tiedot
 Äänitetty : 22. toukokuuta 1974
 Julkaistu: 23. elokuuta 1982
 Tyylilaji: hard rock
 Levy-yhtiö: EMI
Deep Purplen muut livealbumit
| Deep Purple in Concert 1980 | Live in London 1982 | Nobody’s Perfect 1988 |
Live in London on Deep Purplen livealbumi, jonka BBC nauhoitti In Concert -sarjaansa 22. toukokuuta 1974 Kilburn Gaumont Statessa Lontoossa. Syyskuussa 2007 julkaistu remasteroitu versio sisältää alkuperäiseltä versiolta puuttuneen "Space Truckin'" -kappaleen.
Kappaleet

| 0 | 1 | 2 |
| --- | --- | --- |
|  LP A-puoli Burn – 6.58  Might Just Take Your Life – 4.51  Lay Down Stay Down – 5.11  Mistreated – 11.34 B-puoli Smoke on the Water – 10.33   You Fool No One – 18.14  |   |  Remasteroitu painos CD 1 Burn – 7.46  Might Just Take Your Life – 5.17  Lay Down Stay Down – 5.29  Mistreated – 15.28  Smoke on the Water – 9.14 CD 2 You Fool No One – 20.23  Space Truckin' – 31.03  |
Kokoonpano

Ritchie Blackmore – kitara
David Coverdale – laulu
Jon Lord – urut, kosketinsoittimet
Ian Paice – rummut
Glenn Hughes – basso, laulu
Arvostelut

AllMusic:
Louferi

Tupsulouferit
Louferi (engl. loafer) on miesten kenkämalli. Louferi on nauhaton ja soljeton puolikenkä, joka on helppo pukea jalkaan ja ilmavana sopiva etenkin kesäkäyttöön. Juhlavampiin ja muodollisempiin tilaisuuksiin louferi on liian rento. Louferin kanssa ei ole tarpeen pitää sukkia. Louferissa voi joskus olla tupsut.
Aiheesta muualla

Kuvia tai muita tiedostoja aiheesta Louferi Wikimedia Commonsissa
Jorge Masvidal

| Jorge Masvidal |
| --- | --- |

Henkilötiedot
Syntynyt: 12. marraskuuta 1984 (ikä 39) Miami, Florida
Kansalaisuus:   Yhdysvallat
Vapaaottelija
Lempinimi:  Gamebred
Aktiivisena:  2003–
Pituus:  180 cm
Paino:  77 kg
Painoluokka:  välisarja (2003, 2006, 2010, 2015–) kevytsarja (2004–2005, 2007–2015)
Kätisyys:  oikea
Taistelutyyli:  nyrkkeily, brasilialainen jujutsu, potkunyrkkeily
Seura:  American Top Team (2007–)
Tilastot
Ottelut:  49
Voitot:  35
– tyrmäyksellä:  16
– luovutuksella:  2
– päätöksellä:  17
Tappiot:  14
– tyrmäyksellä:  1
– luovutuksella:  2
– päätöksellä:  11
Jorge Masvidal (s. 12. marraskuuta 1984 Miami, Florida) on yhdysvaltalainen välisarjan vapaaottelija. Hän on otellut UFC:ssä vuodesta 2013 alkaen ja pitää hallussaan organisaation ennätystä nopeimmasta tyrmäyksestä. Se tapahtui viidessä sekunnissa Ben Askrenia vastaan heinäkuussa 2019. Masvidal on otellut myös yhden nyrkkeilyottelun.
Varhaiselämä

Masvidalin isä vei poikansa harrastamaan eri kamppailulajeja ollessaan hyperaktiivinen, kuten karatea ja taekwondoa, joita hän harjoitteli lyhyen aikaa. Masvidal kiinnostui sittemmin 14-vuotiaana vapaaottelusta nähtyään UFC-otteluita ja alkoi harjottelemaan nyrkkeilyä ja painia haluten tulevaisuudessa olla ammattilaisottelija.
Vapaaottelu

Masvidal aloitti vapaaottelu-uransa AFC-organisaatiossa, Floridassa toukokuussa 2003. Hän otteli ensimmäiset neljä ottelua välisarjassa, joista hän voitti kaksi tyrmäyksellä. Masvidal siirtyi hetkeksi kevytsarjaan, jossa hän otteli myös neljä ottelua. Masvidal onnistui voittamaan ensimmäisen kevytsarjan ottelunsa ja oli voittamaton viiden ottelun verran, kunnes hävisi tulevalle UFC-ottelijalle Raphael Assunçãolle tuomariäänin. Hän otteli vaihtelevasti kevytsarjassa ensimmäisen tappion jälkeen. Masvidal onnistui voittamaan Joe Lauzon tyrmäyksellä, joka oli sitä ennen ollut vapaaottelussa voittamaton kahdeksan ottelun verran ja voittanut pienemmän organisaation kevytsarjan mestaruuksia. Heinäkuussa 2005 hän hävisi Paul Rodriguezille takakuristuksella ja siirtyi takaisin välisarjaan. Masvidal voitti heti David Gardner teknisellä tyrmäyksellä ja otteli AFC:n vapaana olleesta välisarjan mestaruudesta Nuri Shakiria vastaan kesäkuussa 2006. Masvidal voitti ensimmäisen mestaruutensa tuomariäänin.
Vapaaottelu > BodogFIGHT (2006–2007)

Masvidal siirtyi mestaruuden jälkeen ottelemaan BodogFIGHTiin, jossa hän otteli kolmen ottelun verran. Masvidal voitti aluksi Keith Wisniewskin ja Steve Bergerin tuomariäänin. Viimeisessä ottelussa hän voitti UFC:ssä ja Pridessa otellutta Yves Edwardsia vastaan tyrmäyksellä päähän kohdistuneella potkulla.
Vapaaottelu > Strikeforce (2007–2008)

Masvidal otteli seuraavaksi Strikeforcessa kaksi ottelua ja yhden ottelun Crazy Horse Fightsissa. Ensimmäisessä ottelussa hän voitti Matt Leen epävirallisessa painoluokassa teknisellä tyrmäyksellä kyynärpää lyönnein ensimmäisessä erässä. Joulukuussa 2007 Masvidal voitti Brant Rosen myös teknisellä tyrmäyksellä 56 sekunnissa. Helmikuussa 2008 Masvidal palasi ottelemaan toisen ottelun Strikeforceen, jossa hän voitti Ryan Healyn tuomariäänin ja oli näin voittanut kahdeksan ottelua peräkkäin.
Vapaaottelu > World Victory Road (2008)

Masvidal päätyi ottelemaan Japaniin 2008, World Victory Roadin kevytsarjassa. Hän otteli vuoden aikana kolmesti häviten ensimmäisen ottelunsa Rodrigo Dammille teknisellä tyrmäyksellä toisessa erässä. Syyskuussa Masvidal kohtasi IFL:n kevytsarjan mestarin Ryan Schultzin, jonka hän voitti teknisellä tyrmäyksellä. Kolmannessa ottelussaan Masvidal kohtasi Deepin kevytsarjan mestarin Tae Hyun Bangin, jonka hän voitti tuomariäänin.
Vapaaottelu > Bellator (2009)

Joulukuussa 2008 Masvidal allekirjoitti sopimuksen Bellatorin kanssa otellakseen organisaation kevytsarjan turnauksessa. Hän kohtasi huhtikuussa 2009 ensimmäisellä kierroksella Nick Agallarin, jonka Masvidal voitti teknisellä tyrmäyksellä ensimmäisessä erässä. Toisella kierroksella, joka käytiin välieräotteluna hän kohtasi Toby Imadan. Masvidal hävisi kamppailun triangelikuristuksella ja putosi jatkosta. Hän otteli vielä yhden ottelun turnauksen jälkeen kesäkuussa 2009, vain kuukausi edellisestä ottelusta. Masvidal kohtasi Eric Reynoldsin, joka oli samaisessa turnauksessa hävinnyt kevytsarjan turnauksen voittajalle Eddie Alvarezille. Masvidal voitti kamppailun takakuristuksella kolmannessa erässä.
Vapaaottelu > Vuodet 2009–2010

Bellator sopimuksen loputtua Masvidal otteli useissa eri organisaatioissa. Hän palasi yhden ottelun verran takaisin Japaniin World Victory Roadiin, jossa Masvidal kohtasi entisen kevytsarjan mestarin Satoru Kitaokan, joka oli tunnettu lukkopainistaan. Masvidal voitti ottelun toisessa erässä tyrmäyksellä. Seuraavat kolme ottelua menivät vaihtelevin tuloksin. Aluksi huhtikuussa 2010 kotikaupungissaan Miamissa hän kärsi tappion hajaäänin Luis Palominolle, kun taas vain pari viikkoa myöhemmin Masvidal voitti Japanissa Naoyuki Kotanin hajaäänin. Sittemmin syyskuussa hän otteli välisarjan ottelussa entistä Cage Ragen mestaria Paul Daley vastaan, jolle Masvidal hävisi tuomariäänin.
Vapaaottelu > Paluu Strikeforceen ja haastaminen mestaruudesta (2011–2012)

Masvidal teki moniotteluisen sopimuksen Strikeforcen kanssa ja otteli ensimmäisen ottelunsa maaliskuussa 2011 kevytsarjassa Billy Evangelistaa vastaan, joka oli ennen kamppailua otellut 12 ottelua ilman tappioita. Masvidal voitti kamppailun tuomariäänin (30–27, 30–27, 30–27).
Voiton myötä Masvidal otteli KJ Noonsia vastaan kevytsarjan ykköshaastajan paikasta. Noons oli otellut edellisessä ottelussaan välisarjan mestaruudesta, mutta hävisi sen Nick Diazille. Kesäkuussa 2011 käyty kamppailu päättyi Masvidalin voittoon tuomariäänin (30–27, 30–27, 30–27).
Masvidal pääsi ottelemaan kevytsarjan mestaruudesta hallitsevaa mestaria Gilbert Melendezia vastaan, joka puolusti mestaruuttaan kolmatta kertaa. Mestaruuskamppailu käytiin joulukuussa 2011, joka oli samalla ensimmäinen kerta kun Masvidal on ollut illan pääotteluna. Hän hävisi kamppailun tuomariäänin (50–45, 50–45, 49–46).
Heinäkuussa 2012 Masvidal otteli viimeisen kerran Strikeforcessa Justin Wilcox'ia vastaan, jonka hän voitti hajaäänin (29–28, 28–29, 30–27).
Vapaaottelu > UFC (2013–)

Masvidal siirtyi UFC:hen ottelemaan kevytsarjaan, kun Strikeforce lakkautettiin 2013. Hän otteli ensimmäisen ottelunsa Tim Meansia vastaan huhtikuussa 2013. Masvidal voitti kamppailun tuomariäänin (29–28, 29–28, 29–28). Heinäkuussa hän kohtasi Michael Chiesan, joka oli otellut tilastolla 9–0 ennen ottelua ja voittanut kahdessa ensimmäisessä UFC-ottelussaan Al Iaquintan ja Anton Kuivasen luovutuksella. Masvidal onnistui voittamaan ottelun d'arce kuristuksella toisen erän lopussa. Hän otteli vielä kolmannen kerran marraskuussa ja samalla ensimmäistä kertaa UFC:n pääkortilla. Rustam Khabilovia vastaan käyty kamppailu päättyi tappioon tuomariäänin (30–27, 29–28, 30–27).
2014 Masvidal otteli toistamiseen kolmesti vuoden sisällä. Hän kohtasi huhtikuussa Pat Healyn, joka ei ollut voittanut kolmeen otteluun UFC:ssä tultuaan Strikeforcesta. Masvidal voitti kamppailun tuomariäänin (30–27, 30–27, 29–28). Heinäkuussa hän voitti myös Daron Cruickshankin tuomariäänin (29–28, 29–28, 29–27) ja syyskuussa James Krausen tuomariäänin (30–27, 29–28, 30–27).
Huhtikuussa 2015 Masvidal kohtasi Al Iaquintan, joka oli samalla illan toinen pääottelu. Hän hävisi kamppailun hajaäänin (28–29, 30–27, 28–29). Masvidal hallitsi ottelun ensimmäistä erää, mutta hiipui ottelun edetessä kolmanteen erään.
Vapaaottelu > UFC (2013–) > Siirtyminen välisarjaan (2015–)

Toukokuussa 2015 Masvidal ilmoitti siirtyvänsä välisarjaan koettuaan painonpudotuksen olleen liian vaikeaa kevytsarjaan. Hän otteli ensimmäisen ottelunsa uudessa painoluokassa heinäkuussa Cezar Ferreiraa vastaan. Masvidal voitti kamppailin tyrmäyksellä ensimmäisen erän lopussa, josta hänet palkittiin Illan suoritus bonuksella. Marraskuussa Masvidal kohtasi entisen UFC:n kevytsarjan mestarin Benson Hendersonin, joka oli vasta siirtynyt välisarjaan. Kaksikon ottelu oli illan pääottelu, jonka Masvidal hävisi hajaäänin (48–47, 47–48, 46–49).
2016 meni Masvidalin kannalta hieman menestyksekkäämmin, vaikka hän hävisi vuoden ensimmäisen ottelunsa toukokuussa Lorenz Larkinille hajaäänin (28–29, 29–28, 28–29). Heinäkuussa sen sijaan Masvidal voitti Ross Pearsonin tuomariäänin (29–28, 29–28, 29–28). Joulukuussa hän kohtasi vielä Jake Ellenbergerin, joka oli viimeisen seitsemän ottelun aikana onnistunut voittamaan vain kaksi ottelua. Masvidal voitti hänet teknisellä tyrmäyksellä ensimmäisen erän lopussa.
2017 Masvidal kohtasi ensiksi Donald Cerronen, joka oli voittanut kaikki neljä otteluaan siirryttyään välisarjaan. Masvidal voitti kamppailun teknisellä tyrmäyksellä toisen erän alussa, pudotettuaan Cerronen sitä ennen jo kerran ensimmäisessä erässä. Hänet palkittiin voitosta Illan suoritus bonuksella. Kolmen ottelun voittoputken myötä Masvidal otteli toukokuussa Demian Maiaa vastaan välisarjan mestarin ykköshaastajan paikasta. Maia oli ennen ottelua puolestaan voittanut kuusi ottelua peräkkäin. Masvidal hävisi kamppailun hajaäänin (28–29, 29–28, 28–29). Marraskuussa hän otteli vielä Stephen Thompsonia vastaan, joka oli otellut kahdesti välisarjan mestaruudesta Tyron Woodleyta vastaan ilman menestystä. Kamppailu käytiin UFC 217 -tapahtumassa Madison Square Gardenissa, jossa hän hävisi kamppailun tuomariäänin (26–30, 27–30, 27–30).
2019 Masvidal palasi takaisin ottelemaan 16 kuukauden jälkeen Darren Tillia vastaan maaliskuussa Lontoossa. Till oli otellut edellisessä ottelussaan välisarjan mestaruudesta, jossa hän kärsi uransa ensimmäisen tappion. Masvidal onnistui voittamaan kamppailun tyrmäyksellä toisessa erässä. Ottelu palkittiin Illan kamppailu -bonuksella, lisäksi Masvidal palkittiin tyrmäyksestään Illan suoritus -bonuksella.
Vapaaottelu > UFC (2013–) > Ennätys ja mestaruuden haastaminen

Heinäkuussa 2019 Masvidal kohtasi Ben Askrenin UFC 239 -tapahtumassa, joka jäi historiaan voitettuaan kamppailun tyrmäyksellä viidessä sekunnissa hyppypolvipotkulla. Voitosta tuli UFC historian nopein tyrmäys, jonka edellinen haltija Duane Ludwig onnistui tekemään kuudessa sekunnissa. Masvidal palkittiin voitosta Illan suoritus bonuksella. Sen lisäksi hänen tyrmäysvoitto palkittiin vuoden 2019 tyrmäyksenä useiden eri vapaaottelu sivustojen myötä. Voiton jälkeen Masvidal teki uuden kahdeksan ottelun sopimuksen UFC:n kanssa. Marraskuussa Masvidal kohtasi Nate Diazin illan pääottelussa UFC 244 -tapahtumassa, jossa käytiin symbolinen "baddest motherfucker" eli BMF-mestaruusottelu. Masvidal voitti kamppailun teknisellä tyrmäyksellä kolmannen erän jälkeen, kun ottelun lääkäri päätti keskeyttää ottelun Diazin silmäkulmaan tulleen vekin olleen hänen mielestä paikkaamaton.
Masvidal korvasi 12. heinäkuuta 2020 vajaan viikon varoitusajalla Kamaru Usmanin vastustajan Gilbert Burnsin. Ennen ottelua hän neuvotteli uudestaan edellisvuonna solmimansa sopimuksen. Mestaruuskamppailu käytiin UFC 251 -tapahtumassa Yas saarella, Abu Dhabissa. Masvidal hävisi mestaruuden tuomariäänin (45–50, 45–50, 46–49).
Nyrkkeily

| Jorge Masvidal> Henkilötiedot |
| --- | --- |
Syntynyt: 12. marraskuuta 1984 (ikä 39)
Kansalaisuus:   Yhdysvallat
Nyrkkeilijä
Lempinimi:  Gamebred
Pituus:  178 cm
Paino:  75 kg
Painoluokka:  keskisarja
Kätisyys:  oikea
Ammattilaistilastot
Ammattilaisena:  2005
Ottelut:  1
Voitot:  1
Tappiot:  0
Masvidal otteli ensimmäisen ammattilaisottelunsa kesäkuussa 2005 Joseph Benjaminia vastaan, joka oli voittanut urallaan yhden ottelun 14 ottelun aikana. Nelieräinen ottelu käytiin Radisson Mart Plaza hotellilla, Miamissa, jonka Masvidal voitti tuomariäänin.
Ottelutyyli

Masvidal on monipuolinen vapaaottelija, mutta perustaa tyylinsä enimmäkseen pystyotteluun. Hän usein painostaa ja käyttää vastaiskuja hyödykseen. Masvidalin vahvuutena on etäisyyden hallinta, vaikka hän seisoo usein liian suorassa, jonka pitäisi aiheuttaa puolustusmielessä hankaluuksia. Siitä huolimatta hän on erittäin hyvä ennakoimaan vastustajansa lyönnit ja luottaa reaktiokykyynsä. Eikä häntä ole tyrmätty urallaan, kuin vain kerran, joka tapahtui uransa alkupuolella Rodrigo Dammille teknisellä tyrmäyksellä. Masvidal kykenee sopeutumaan vastustajiensa tyyleille ja muuttamaan aluksi puolustuskantaisen ottelun hyökkäysvoittoiseksi. Uransa alussa hän ei ollut kovin aggressiivinen ottelija, mutta muutti myöhemmin tyylinsä aggressiivisemmaksi.
Ottelutyyli > Pystyottelijana

Masvidal käyttää hyödykseen usein etukäden ja jalan lyöntejä ja potkuja, joka auttavat häntä muun muassa etäisyyden hallinnassa. Esimerkiksi Darren Tilliä vastaan käydyssä kamppailussa Masvidal oli selkeästi pienempi ottelija pituuden ja ulottuvuuden suhteen. Hän kuitenkin oppi ottelun aikana Tillin lyöntien ajoituksen ja onnistui yllättämään vastustajansa vastaiskuilla. Pystyottelijana Masvidal käyttää pääosin nyrkkeilyä hyödykseen, jonka vuoksi jabi on yksi hänen tärkeistä tekniikoista. Hän käyttää lyöntiä monipuolisesti, kuten lyömällä kovaa, nopeasti ilman voimaa, liikuttamatta tukijalkaansa, lyömällä kehoon tai erilaisia hämäyksiä. Tämä on auttanut häntä useissa otteluissa ja erityisesti hänen otteluasento on hämännyt vastustajia houkuttelemaan lyömään yläkoukkuja tai heijareita. Usein ne osuvat hänen olkapäähän tai Masvidal väistää ne kokonaan, jonka jälkeen vastustajan puolustus on jäänyt avoimeksi. Toinen esimerkki Masvidalin jabin käytöstä oli Donald Cerronea vastaan välisarjan ottelussa, jossa hän ei käyttänyt tukijalkojaan lyönnin takana vaan näpäytti lyöntiä. Tällä strategialla Masvidal pyrki torjumaan helpommin Cerronen alapotkut ja lyömään nopeasti tilaisuuden tullen Cerronea, kun hän yritti sivukoukkulla saada Masvidaliin osumaa. Hän käyttää myös itse välillä vasemman käden koukkua hämäten ensin lyövänsä jabin tai lyö ensin jabin ja heti perään vasemman käden koukun. Vaikka Masvidal tekee suurimman osan lyönneistään jabilla hän usein odottaa tilaisuutta lyödä takakäden suoralla. Masvidal on hyvä pitämään painon takana samalla, kun hän käyttää jabia ja vaihtamalla kulmaa heti lyönnin jälkeen saadakseen paremman osuman takakädellään.
Masvidalin uralla on muutamia hänelle ominaisia tekniikoita, joita hän käyttää usein päästessään ottelurytmiin. Yksi niistä on vasen alakoukku kehoon, jonka jälkeen hän pyrkii heti perään lyömään päähän oikealla ja perään vasemmalla koukulla. Toinen on hänen askelpotkunsa vastustajan kehoon, joita hän käyttää molemmilla jaloilla. Masvidalilla on tapana ottaa lähempää etäisyyttä yllättäen liikkumalla aggressiivisesti eteenpäin. Yksi hänen vähemmälle huomiolle jääneistä tekniikoista on kyky saada paljon aikaan pystysidontaotteissa olipa hän itse sidonnassa tai sitomassa vastustajaansa. Masvidal on muun muassa onnistunut tyrmäämään Cezar Ferreiran lyönnein ja kyynärpää lyönnein vaikka oli itse häkin reunalla pystysidonta otteessa. Masvidal käyttää pystysidonnassa myös tehokkaasti polvipotkuja hyväkseen osumalla kehoon luodessaan myös samalla itselleen tilaa. Yksi hänen strategioistaan jabin käytön lisäksi on edetä isoin askelin ja nostaen ajoittain etujalkaansa ylös ennenaikaen torjua alapotkuja. Hän käyttää tekniikkaansa myös asettaakseen etukäden lyönnin tai vaihtoaskelpotkun vastustajan kehoon.
Ottelutyyli > Mattopaini

Masvidalilla ei ole korkeatasoista painitaustaa ja siitä huolimatta, että hänen ottelutyyli on hyvin pystyssä vastustajilla on ollut hankaluuksia saada häntä alasvienneillä mattoon. Hyökkäysmielessä Masvidal pyrkii yhden jalan alasvienteihin, jonka jälkeen hän pitää vastustajansa jaloista kiinni ollen itse vastustajan jalkojen välissä pystyasennossa. Masvidal pyrkii tällä tavalla lyönnein lopettamaan ottelun. Hän käyttää painia harvemmin välisarjassa, mikäli ottelijat ovat häntä isokoisempia. Masvidal pyrkii lähempänä omaa kokoaan olevia useampaan alasvientiin kerralla saadakseen vastustajansa mattoon. Sidontaotteessa Masvidal pyrkii kaatamaan vastustajan selälleen, jotta hän itse pysyy päällä vastustajan jalkojen välissä. Muutoin hän pyrkii kiertämään vastustajaansa eri kulmista, mikäli Masvidal itse on pystyssä ja hakemaan lyönti paikkaa.
Puolustaessaan alasvientejä Masvidalilla on erittäin hyvä liike ja tasapaino, eikä vastustajat saa häntä helposti yhden jalan alasvienneillä mattoon. Kun vastustaja saa hänen jalastaan otteen Masvidal pyrkkii pysymään pystyssä siihen asti, kunnes hän on häkin reunalla ottamassa tukea. Päästessään asemaan Masvidal lyö vastustajaansa pienillä lyönneillä, kunnes hän saa jalkansa vapaaksi. Masvidalia on vaikea pitää matolla mikäli vastustaja on saanut hänet siihen asemaan. Masvidal onnistuu pitämään päänsä korkealla, eikä anna vastustajansa asettua paikalleen, kun hän saanut Masvidalista otteen. Urallaan ainoastaan mattopainiin erikoistunut Demian Maia on onnistunut pitämään hänet pitkään matolla onnistumatta karkaamaan otteista. Masvidalilla ei ole yhtä vahvoja lantioita, kuten välisarjassa samaan aikaan mestareina olleet Tyron Woodley ja Kamaru Usman, jotka ovat onnistuneet estämään Maian yritykset pitää heidät matolla.
Masvidalin toinen puoli mattopainissa on hänen brasilialainen jujutsu, jota harvemmin näkee. Hän on voittanut urallaan vain kahdesti luovutuksella, joista ensimmäisen hän teki 2009 Eric Reynoldsia vastaan takakuristuksella ja toisen 2013 Michael Chiesaa vastaan D’Arce kuristuksella. UFC:ssä yhtenä parhaimpana jujutsutaitajana pidettyä Demian Maiaa vastaan Masvidal onnistui pitämään puolensa ja ottelun jälkeen Maia kehui hänen jujutsu taitojaan. Masvidal hävisi tuolloin ottelun vain hajaäänin. Hän käyttää jujutsu tekniikoitaan vain, kun vastustaja onnistuu viemään hänet mattoon. Vasta 2010-luvulla Masvidal on alkanut hakemaan kuristuslukkoja, jotka ovat auttaneet häntä saamaan parempia asentoja matolla.